text: 29-årig mand ramt af skud
  20 august 2016 kl. 14.19
  En person i Sønderborg blev lørdag eftermiddag ramt af skud og hårdt såret. Han er bragt til Odense Universitetshospital.
  En 29-årig mand er ramt af skud ved en boligblok på Koralvej i Sønderborg. Det oplyser Søren Strægaard, der er indsatsleder ved Syd- og Sønderjyllands Politi, til TV SYD.
  Ifølge politiet fik de en anmeldelse om et skænderi i en en boligblok, men under anmeldelsen kunne de pludselig høre skud. Da politiet ankom til stedet, iført skudsikre veste og maskinpistoler, fandt de en hårdt såret person.
  TV SYD følger sagen.
  
  
  
  